ললিতকলা একাডেমি, মিউনিখ

ললিতকলা একাডেমি, মিউনিখ (জার্মান: Akademie der Bildenden Künste München, এছাড়াও মিউনিখ আকাদেমি হিসাবে পরিচিত) জার্মানির প্রাচীনতম এবং সবচেয়ে উল্লেখযোগ্য শিল্প একাডেমিগুলির একটি। এটি ব্যাভারিয়া রাজ্যের মিউনিখের মাক্সভোর্স্টডট জেলায় অবস্থিত। ইতিহাস একাডেমির ইতিহাস শুরু ১৮শ শতাব্দীতে। ১৭৭০ সালের পূর্বে নির্বাচক ম্যাক্সিমিলিয় তৃতীয় জোসেফ কর্তৃক তথাকথিত "অঙ্কনের বিদ্যালয়" প্রতিষ্ঠিত হয়, যার নামে "আকাদেমি" শব্দটি ছিল ("Zeichnungs Schule respective Maler und Bildhauer academie")। ১৮০৮ সালে ব্যাভারিয়ার রাজা ম্যাক্সিমিলিয়ান প্রথম জোসেফ ললিতকলা আকাদেমি-কে ললিতকলা রাজকীয় আকাদেমি (Royal Academy of Fine Arts) হিসাবে উন্নীত করেন। সেই সময় মিউনিখ বিদ্যালয় (Münchner Schule) চিত্রশিল্পীদের একটি দলকে বোঝাত, যারা ১৮৫০ থেকে ১৯১৮ সালের মধ্যে মিউনিখে কাজ করতেন বা আকাদেমিতে প্রশিক্ষণ লাভ করেছিলেন। সে সময়ে তাদের চিত্রকর্মগুলি প্রাকৃতিক শৈলী এবং অনুউজ্জ্বল আলো-আঁঁধারি (Chiaroscuro) বর্ণের সমাবেশ চিহ্নিত করা হয়। বৈশিষ্টসূচক চিত্রকলার বিষয়গুলিতে ল্যান্ডস্কেপ, পোর্ট্রেট, শৈলী, অচেতন-চিত্র বা ষ্টীল লাইফ এবং ইতিহাস অন্তর্ভুক্ত। ১৯০০ থেকে ১৯১৮ সাল পর্যন্ত আকাদেমির পরিচালক ছিলেন ফার্দিনান্দ ফ্রিয়ারের ভন মিলার। ১৯৪৬ সালে রাজকীয় ললিতকলা আকাদেমিকে চারু ও কারুশিল্পের বিদ্যালয় এবং ফলিত শিল্পকলার বিদ্যালয়ের সাথে একীভূত করা হয়। ১৯৫৩ সালে, এটির নাম বর্তমান ললিতকলা আকাদেমিতে পরিবর্তিত হয়। ভবন গোটফ্রাইড নিউইউথার দ্বারা নকশা করা ১৯ শতকের রেনেসাঁ পুনরূদ্ধার শৈলীর ভবন চত্বরটি ১৮৮৬ সালে সম্পন্ন করা হয়। তখন থেকেই এটি আকাদেমি ভবন হিসাবে রয়েছে। ২০০৫ সালে পুনরূদ্ধার শৈলী ভবনের সম্প্রসারণ একটি নতুন বিনির্মাণ প্রবৃতিযুক্ত শৈলীর দ্বারা সম্পূর্ণ হয়, যার নকশা করে স্থাপত্য কোম্পানি ফার্ম কুপ হিমেলব(এল)আউ। আকাদেমিগ্যালারির (AkademieGalerie) নিকটবর্তী পাতাল রেল স্টেশন Universität (বিশ্ববিদ্যালয়)-এর কাছাকাছি অবস্থিত। ১৯৮৯ সাল থেকে শিক্ষার্থীরা এই স্থানের জন্য নির্মিত শিল্পকর্মগুলি এখানে প্রদর্শনীর আয়োজন করতে পারে। শিক্ষাদান শ্রেণী সমিতি বা ক্লাস অ্যাসোসিয়েশনের আয়োজনের মাধ্যমে আকাদেমিতে শিক্ষাদান করা হয়। সামগ্রিকভাবে, আকাদেমিতে ২৩টি শ্রেণী রয়েছে যার প্রতিটির নেতৃত্বে রয়েছেন একজন অধ্যাপক, যারা সমসাময়িক ললিতকলা শিল্পের একটি পৃথক পদ্ধতি নিয়ে কাজ করেন। এসকল শ্রেণীতে পরিপূরক শিক্ষা হিসাবে কুড়িটি কর্মশালা এবং একটি গ্রন্থাগার রয়েছে, পাশাপাশি শিল্প বিজ্ঞান, দর্শন ও শিক্ষামূলক বিষয়ে সেমিনার এবং বক্তৃতার আয়োজন করা হয়। আকাদেমিতে নিম্নলিখিত অধ্যয়ন কর্মসূচী চালু রয়েছে: মুক্ত শিল্প (ডিপ্লোমা) চারু শিক্ষা (রাজ্য পরীক্ষা এবং স্নাতকোত্তর ডিগ্রি) অভ্যন্তর স্থাপত্য (স্নাতক এবং স্নাতকোত্তর ডিগ্রি) স্থাপত্য (স্নাতকোত্তর ডিগ্রি) আর্ট থেরাপি (স্নাতকোত্তর ডিগ্রি) সম্প্রদায় উল্লেখযোগ্য অধ্যাপক উল্লেখযোগ্য ছাত্র তথ্যসূত্র বহিঃসংযোগ অফিসিয়াল আকাদেডি ডার বিল্ডেনডেন কুন্স্ট মুচেন ওয়েবসাইট - (জার্মান) আকাদেডি ডার বিল্ডেন্দেন কুন্স্ট মুচেনের ইতিহাস - (জার্মান) Designbuild-network.com অ্যাকাডেমির বিস্তারিত বিবরণী - (ইংরেজি)